ہنری گرے

ہنری گرے (1827ء – 13 جون 1861ء) برطانوی عالمِ تشریح اور جراح تھے، جو اپنی مشہور کتاب  کی اشاعت کے باعث سب سے زیادہ معروف ہیں۔ انھیں محض 25 برس کی عمر میں رائل سوسائٹی کا فیلو منتخب کیا گیا تھا۔
تصغیر|ہنری گرے کی قبر ہائی گیٹ قبرستان کے مغربی حصے میں واقع ہے

 سوانح 
ہنری گرے سنہ 1827ء میں لندن کے علاقے بیلگریویا میں پیدا ہوئے اور اپنی زندگی کا بیشتر حصہ لندن ہی میں گزارا۔ سنہ 1842ء میں انھوں نے سینٹ جارجز ہسپتال، لندن (جو اُس وقت بیلگریویا میں واقع تھا اور اب ٹوٹنِگ منتقل ہو چکا ہے) میں بطور طالب علم داخلہ لیا۔ انھیں جاننے والے لوگ انھیں نہایت محنتی، منظم اور اصولی کام کرنے والا شخص قرار دیتے تھے اور یہ بھی بیان کرتے ہیں کہ انھوں نے تشریح کا علم خود اپنی کی گئی تقطیع کے ذریعے آہستہ مگر انتہائی مفید طریقے سے حاصل کیا۔

ابھی وہ طالب علم ہی تھے کہ 1848ء میں رائل کالج آف سرجنز (Royal College of Surgeons) کا سہ سالہ انعام انھیں اس مقالے پر دیا گیا: ، جس میں انسانی آنکھ اور اس کے معلقات کو دیگر فقاریہ کی آنکھوں کے موازناتی مطالعے کی مدد سے واضح کیا گیا تھا۔ سنہ 1852ء میں صرف 25 سال کی عمر میں انھیں رائل سوسائٹی کا فیلو منتخب کیا گیا اور اگلے ہی برس 1853ء میں انھیں اُن کی تحقیق  (تِلی کی ساخت اور افادیت) پر  سے نوازا گیا جو تین سو گِنیوں کی مالیت پر مشتمل تھا۔

سنہ 1858ء میں ہنری گرے نے اپنی مشہور کتاب  کا پہلا ایڈیشن شائع کیا جو 750 صفحات پر مشتمل تھی اور اس میں 363 تصاویر شامل تھیں۔ انھیں خوش قسمتی سے اپنے دوست ہنری وان ڈائک کارٹر کی مدد حاصل ہوئی، جو ایک ماہر مصور تھے اور سینٹ جارجز ہسپتال میں تشریح کے ڈیمانسٹریٹر بھی رہ چکے تھے۔ کارٹر نے وہ تمام خاکے تیار کیے جن کی مدد سے کتاب میں کندہ تصاویر بنائی گئیں۔ ان تصاویر کی خوبی نے کتاب کی ابتدائی کامیابی میں اہم کردار ادا کیا۔ یہ ایڈیشن سر بینجمن کولنز براڈی کے نام معنون تھا۔ دوسرا ایڈیشن ہنری گرے ہی نے تیار کیا جو سنہ 1860ء میں شائع ہوا۔ یہ کتاب آج بھی گریز اناٹومی کے نام سے شائع ہوتی ہے اور طبی طلبہ کے لیے ایک مستند درسی کتاب سمجھی جاتی ہے۔

گرے نے سینٹ جارجز ہسپتال میں تشریح کے ڈیمانسٹریٹر، میوزیم کے نگران اور لیکچرار جیسے عہدوں پر کام کیا اور سنہ 1861ء میں وہ اس ادارے میں اسسٹنٹ سرجن کے منصب کے اُمیدوار بھی تھے۔
 وفات 
ہنری گرے چیچک کی مہلک ترین قسم گھنی چیچک یا چیچکِ مُتَّصِلہ (confluent smallpox) میں مبتلا ہو گئے جس میں دانے اتنی کثرت سے نمودار ہوتے ہیں کہ وہ باہم مل کر جلد پر ایک مسلسل تہ کی صورت اختیار کر لیتے ہیں۔ غالب گمان ہے کہ وہ اس بیماری میں اس وقت مبتلا ہوئے جب وہ اپنے دس سالہ بھتیجے چارلس گرے کی نہایت باریک بینی اور توجہ سے تیمار داری کر رہے تھے۔ بھتیجا بعد ازاں صحت یاب ہو گیا تاہم ہنری گرے خود جانبر نہ ہو سکے۔

13 جون 1861ء کو جس روز انھیں سینٹ جارجز ہسپتال میں ایک ممتاز منصب کے لیے حتمی انٹرویو دینا تھا وہ چونتیس برس کی عمر میں وفات پا گئے۔ انھیں ہائی گیٹ قبرستان میں سپرد خاک کیا گیا۔GRO Register of Deaths: JUN qtr 1861 1a 174 St Geo Han Sq – Henry Gray حالاں کہ گرے کو بچپن ہی میں چیچک سے بچاؤ کی ابتدائی ویکسین دی گئی تھی مگر وہ اس کے باوجود اس مہلک وبا کا شکار ہو گئے۔

 حوالہ جات 

زمرہ:انگریز جراح
زمرہ:انگریز شخصیات
زمرہ:برطانوی اطبا
زمرہ:برطانوی جراح
زمرہ:برطانوی شخصیات
زمرہ:برطانوی مرد مصنفین
زمرہ:جامعہ لندن کے فضلا
زمرہ:چیچک سے اموات
زمرہ:رائل سوسائٹی کے رفقا
زمرہ:علمائے تشریح
زمرہ:لندن میں پیدا ہونے والی شخصیات
زمرہ:لندن میں وفات پانے والی شخصیات
زمرہ:ہائیگیٹ قبرستان میں مدفون شخصیات
زمرہ:1 جنوری کی پیدائشیں
زمرہ:1827ء کی پیدائشیں
زمرہ:1861ء کی وفیات
زمرہ:جراح